CONCURS D'IDEES SOBRE EL SISTEMA PÚBLIC VALENCIÀ DE SERVEIS SOCIALS DE LA CÀTEDRA SPVSS 2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/51123)
  + [Valencià](/va/acuerdo/51312)






Selector de idioma

Leer

* [Español](/es/acuerdo/51543)
* [Valencià](/va/acuerdo/51149)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS D'IDEES SOBRE EL SISTEMA PÚBLIC VALENCIÀ DE SERVEIS SOCIALS DE LA CÀTEDRA SPVSS 2024[Butlletí Oficial Universitat d'Alacant](/ca/Publicacion)
=====================================================================================================================================================

Secretaria General

Butlletí Oficial Universitat d'Alacant





CONCURS D'IDEES SOBRE EL SISTEMA PÚBLIC VALENCIÀ DE SERVEIS SOCIALS DE LA CÀTEDRA SPVSS 2024

Data d'aprovació
:   03/07/2024

Data de publicació
:   05/07/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/51321)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/51788)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/51590)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS D'IDEES SOBRE EL SISTEMA PÚBLIC VALENCIÀ DE SERVEIS SOCIALS DE LA CÀTEDRA SPVSS 2024&url=https://www.boua.ua.es/va/acuerdo/51193)

**Títol:** CONCURS D'IDEES SOBRE EL SISTEMA PÚBLIC VALENCIÀ DE SERVEIS SOCIALS DE LA CÀTEDRA SPVSS 2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 3 de juliol de 2024

CONCURS D'IDEES SOBRE EL SISTEMA PÚBLIC VALENCIÀ DE SERVEIS SOCIALS DE LA CÀTEDRA SPVSS 2024

1.  Objecte de la convocatòria i procediment de concessió

La Càtedra "Sistema Públic Valencià de Serveis Socials" es crea mitjançant un conveni de col·laboració entre la Universitat d'Alacant, a través del Departament de Treball Social i Serveis Socials, i la Vicepresidència i Conselleria d'Igualtat i Polítiques Inclusives de la Generalitat Valenciana, a través de l'Institut Valencià de Formació, Investigació i Qualitat dels Serveis Socials, institució finançadora d'esta.

La Càtedra "Sistema Públic Valencià de Serveis Socials" de la Universitat d'Alacant té per objecte impulsar activitats que el foment del coneixement i de difusió de temàtiques relacionades amb el Sistema Públic Valencià de Serveis Socials. Des de la Càtedra es pretén afavorir activitats que contribuïsquen a la generació de coneixement, a la innovació i a la millora del Sistema Públic Valencià de Serveis Socials, i especialment en aspectes relacionats amb la promoció i la sensibilització sobre el Sistema Públic Valencià de Serveis Socials des de l'àmbit universitari.

Amb la finalitat de complir amb els seus objectius, la Càtedra desenvoluparà, entre les seues activitats de divulgació i transferència de coneixement, accions d'organització i convocatòria de concursos i premis relacionats amb l'objecte de la Càtedra.

L'objecte d'esta convocatòria és la concessió, en règim de concurrència competitiva, d'un Concurs d'Idees sobre el Sistema Públic Valencià de Serveis Socials des de l'àmbit universitari, que promoguen la innovació i la sensibilització del Sistema Públic Valencià de Serveis Socials.

2.  Requisits de les Persones Beneficiàries

Podrà sol·licitar este premi l'alumnat de qualsevol titulació de la Universitat d'Alacant que complisquen els següents requisits:

-          Els equips de treball estaran integrats entre 2 i 6 estudiants, es donarà un nom a l'equip.

-          Tots els membres hauran d'estar matriculats en la Universitat d'Alacant en el curs 2023-24 en qualsevol de les seues titulacions de Grau o de Postgrau.

-          Cada equip participant podrà presentar un màxim de dos propostes.

-          Les idees presentades hauran de promoure la innovació i la sensibilització sobre el Sistema Públic Valencià de Serveis Socials entre l'alumnat universitari de la Universitat d'Alacant, mitjançant un o diversos dels mitjans que, sense caràcter exhaustiu, s'enumeren a continuació:

o   Campanyes de sensibilització o comunicació sobre el Sistema Públic Valencià de Serveis Socials.

o   Màrqueting social per a la promoció del Sistema Públic Valencià de Serveis Socials.

o   Idees per a la visibilització del Sistema Públic Valencià de Serveis Socials.

o   Innovació social en el Sistema Públic Valencià de Serveis Socials.

-          Les idees presentades podran incloure lemes, logos, fotografies, vídeos, fotografies, infografies, etc., així com altres expressions artístiques que desenvolupen o estructuren la proposta.

-          Les idees presentades hauran de ser originals i inèdites.

-          No s'admetrà cap proposta els drets de propietat de la qual intel·lectual no pertanguen íntegrament i, sense excepció, a les persones participants en el concurs. En cas d'ús d'imatges d'una altra autoria, estes hauran de ser acreditades com a lliures de drets i/o reclamacions pel seu ús.

-          Cap de les persones que formen l'equip pot ser beneficiari/a d'una altra ajuda destinada al mateix objecte.

Així mateix, la participació en este concurs suposa l'acceptació plena de les seues bases.

3.  Número i dotació de les beques.

Es concedirà un número màxim de tres premis, distribuint l'assignació, fins a un màxim de 800 €. La dotació econòmica dels premis serà distribuïda equitativament entre totes les persones integrants de l'equip, dividint la quantitat econòmica corresponent entre el nombre de components del grup premiat. La dotació econòmica queda distribuïda de la manera següent:

·                    Primer premi: dotació econòmica de 450 €

·                    Segon premi: dotació econòmica de 250€

·                    Tercer premi: dotació econòmica de 100€

4.    Propietat de les idees premiades.

La propietat de les idees premiades se cedirà a la Càtedra Sistema Públic Valencià de Serveis Socials de la Universitat d'Alacant, respectant en tot cas la legislació de propietat intel·lectual. La cessió s'exercitarà sempre amb el reconeixement de la seua condició d'autoria, excepte declaració en contra.

La Càtedra SPVSS es reserva el dret de reproducció mitjançant els formats i a través dels mitjans que considere oportuns.

Així mateix, la Càtedra SPVSS es reserva el dret d'adaptar les idees premiades per al seu ús en qualsevol de les llengües cooficials.

Els qui participen es responsabilitzen que no existisquen drets a tercers per l'ús d'imatges o de missatges en les propostes presentades, ni cap reclamació per drets d'imatge de les persones que pogueren aparéixer en elles, així com que les propostes presentades no estiguen sotmeses a cap reclamació legal i es troben dins del que s'establix per la llei de propietat intel·lectual, eximint a la Càtedra SPVSS de qualsevol tipus de responsabilitat.

5.  Termini i procediment de presentació de sol·licituds

5.1. Termini de presentació

El termini per a sol·licitar l'ajuda s'obrirà  a partir de l'endemà  de la publicació d'esta convocatòria en BOUA i finalitza el dia el 30 de setembre de 2024 a les 23.59 h.

5.2. Procediment de presentació

La documentació es presentarà, per instància genèrica de manera telemàtica al Departament de Treball Social i Serveis Socials, amb indicació de les dades d'esta convocatòria.

S'adjuntarà la següent documentació:

·         Instància genèrica:

o   La sol·licitud serà presentada per cada persona integrant de l'equip , indicant el nom del grup al qual pertany. Se designarà una persona com a representant interlocutor de l'equip per a contacte entre l'equip i l'òrgan gestor d'esta convocatòria.

o   En l'apartat "EXPOSA" s'indicaran les dades de la convocatòria ("CONCURS D'IDEES SOBRE EL SISTEMA PÚBLIC VALENCIÀ DE SERVEIS SOCIALS"), així com el nom i cognoms complets i adreça completa de totes les persones components de l'equip i la titulació en la qual està matriculada cadascuna d'elles.

o   En el camp "SOL·LICITA" haurà d'indicar-se "Dirigit a la Càtedra SPVSS del Dpt. Treball Social i Serveis Socials".

·         En el camp "DOCUMENTS ADJUNTS" s'hauran de pujar, com a mínim, els següents documents o materials, de manera independent, preferiblement PDF quan es tracte d'arxius de text:

o   La informació sobre la idea proposada detallada en l'Annex  I.

o   La documentació acreditativa de la matrícula en titulacions de Grau o de Postgrau de la Universitat d'Alacant en el curs 2023-24.

o   El material complementari que acompanya la proposta. En el cas d'excedir el límit de grandària permesa, el material de la proposta es podrà enviar mitjançant enllaç WeTransfer o Google Drive o en carpeta comprimida (.zip o .rar).

o   En cas d'ús d'imatges d'una altra autoria, acreditació que estes estan com a lliures de drets i/o reclamacions pel seu ús.

6.  Criteris d'adjudicació

L'assignació dels premis es realitzarà seguint els següents criteris:

·         La incidència i impacte dels treballs en el coneixement disponible i en la sensibilització de l'alumnat universitari sobre el Sistema Públic Valencià de Serveis Socials: fins a 30 punts (30% ponderació).

·         Novetat i innovació de la proposta realitzada: fins a 30 punts (30% de la ponderació).

·         La creativitat i l'estètica de la proposta realitzada: fins a 20 punts (20% de la ponderació).

·         La perspectiva multidisciplinària de la idea presentada i de l'equip, valorant-se positivament que entre les persones integrants del grup hi haja diversitat de titulacions: fins a 20 punts (20% de la ponderació).

Els premis podran declarar-se deserts, mitjançant proposta motivada de la comissió tècnica de valoració, sense que això implique un augment en la quantia per a la resta dels treballs premiats.

El premi pot quedar desert si cap participant aconseguira la puntuació mínima de 30 punts.

Se certificarà la participació a l'equip creador de la proposta guanyadora, així com a els/as que hagen elaborat la segona millor proposta i la tercera millor proposta segons la puntuació obtinguda.

7.  Òrgan Gestor i Comissió de valoració

7.1. Òrgan gestor

L'òrgan gestor de la convocatòria, Departament de Treball Social i Serveis Socials, s'encarrega de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

La unitat administrativa de referència, Secretaria administrativa del Departament de Treball Social i Serveis Socials, mitjançant les següents vies de contacte: [zqyxz@sn.sq](mailto:hzzaq@ok.xc)

Quan la sol·licitud no reunisca els requisits o no s'acompanye la documentació requerida es notificarà a la persona sol·licitant la causa que impedix la continuació del procediment, i se li requerirà perquè de conformitat amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la seua petició prèvia resolució que haurà de ser dictada en els termes previstos legalment.

7.2. Comissió de valoració

La comissió de valoració realitzarà l'examen i avaluació de les sol·licituds admeses i elaborarà l'informe de valoració.

La comissió tindrà la següent composició:

Presidència:

·         La persona directora de la Càtedra "Sistema Públic Valencià de Serveis Socials" o persona en qui delegue.

Secretaria:

-       Una persona membre del Personal Docent i Investigador de la UA.

Vocals:

-       Dos persones membres del Personal Docent i Investigador de la UA de reconegut prestigi en la temàtica per a la qual es convoquen els premis, que actuaran com a vocals.

El o la membre de la Comissió de valoració que tinguera un vincle matrimonial o situació de fet assimilable o el parentiu de consanguinitat dins del quart grau o d'afinitat dins del segon amb algun concursant o haguera participat com a tutor/cotutor en algun dels treballs presentats a la convocatòria, s'haurà d'abstindre en la valoració d'este treball.

Els membres de la Comissió de Valoració firmaran el document d'absència de conflicte d'interessos (DACI).

8.  Resolució, notificació i publicació dels resultats

Atés el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en estes bases es realitzaran en l'adreça web de la Càtedra: <https://web.ua.es/es/catedra-spvss/>, substituint la notificació a les persones interessades i produint els mateixos efectes.

La proposta de resolució provisional de les ajudes es publicarà en un període màxim de 20 dies des de la finalització del termini de lliurament. A partir de l'endemà   de la seua publicació, les persones interessades tindran un termini de 3 dies hàbils  per a la presentació de les al·legacions que estime pertinents, davant l'òrgan gestor.

Es contactarà amb l'equip guanyador del concurs mitjançant el correu electrònic institucional facilitat en el lliurament de les propostes, els membres de les quals hauran de respondre, en el termini de 72 hores, per a identificar-se i acceptar expressament el premi. Si transcorregut eixe temps no hi haguera resposta, s'entendrà que renuncien a este.

Transcorregut este termini i, si és el cas, resoltes les al·legacions presentades, la Rectora dictarà la resolució definitiva de concessió.

9.  Marc legal i pressupostari

Esta convocatòria amb codi 2024SBV143 serveix de base reguladora i es troba recollida en la línia de subvenció 2024LS027 del Pla Estratègic de Subvencions 2024 de la Universitat d'Alacant.

La subvenció assignada s'ajustarà al que es disposa en la Llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

La dotació de les ajudes d'un màxim de 800 euros serà sufragada amb càrrec al capítol IV ORGÀNICA 59202A3126 del pressupost de la Càtedra "Sistema Públic Valencià de Serveis Socials" (SPVSS). L'execució d'esta dotació està supeditada a la disponibilitat pressupostària de la UA. S'aplicaran les disposicions fiscals vigents.

10.         Obligacions, justificació de persones beneficiàries i pagament.

10.1.            Obligacions de les persones beneficiàries.

Són obligacions de les persones beneficiàries, a més de les establides en la Llei 38/2003, General de Subvencions, les següents:

1.    Complir amb el que es disposa en les bases d'esta convocatòria. L'incompliment de qualsevol de les condicions establides implicarà l'anul·lació de la participació en este concurs.

2.    Acceptar de manera expressa el premi, en el termini de 10 dies naturals a comptar des de la seua concessió.

3.    Presentar [fitxa de tercers](https://sge.ua.es/es/documentos/facturacion/proveedores-espa-val.pdf) de cadascun dels integrants de l'equip (<https://sge.ua.es/es/documentos/facturacion/proveedores-espa-val.pdf>)

4.    Presentar fotocòpia del DNI/NIE o Passaport de cada persona integrant de l'equip, en el cas que la Universitat d'Alacant no dispose del mateix en vigor, des de la data posterior a la resolució definitiva, en un termini màxim de 10 dies.

A més, són obligacions de les persones beneficiàries, l'acceptació i la justificació de l'ajuda, les contemplades en l'article 14 de Llei 38/2003, General de Subvencions, d'entre les que es troben:

a)    Realitzar l'activitat que fonamenta la concessió de l'ajuda en els termes establits en estes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c)    Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

10.2.            Justificació de persones beneficiàries i pagament

La justificació de l'equip beneficiari serà prèvia a la concessió, mitjançant la comprovació dels requisits exigits per a la concessió.

El pagament de la totalitat de l'import del premi es realitzarà una vegada dictada la resolució d'adjudicació i l'acceptació dels premis.

L'incompliment per la persona beneficiària de qualsevol dels requisits i obligacions, establits en la resolució de concessió de la subvenció i en esta convocatòria i bases reguladores, podrà donar lloc a la revocació total o parcial de la subvenció i al reintegrament, si és el cas, de les quantitats indegudament percebudes.

11.         Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar el concurs d'idees previst en esta convocatòria.

La base de legitimació d'este tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal i seran conservats durant el temps estrictament necessari per a complir amb la finalitat citada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/es/index.html>. Pot, així mateix, posar-se en contacte amb el delegat de protecció de dades a través de l'adreça [ofa@kg.yi](mailto:wdf@od.fb).

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/es/privacidad.html>

12.         Recursos

Contra la convocatòria, les seues bases i quants actes administratius es deriven d'esta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'establix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjuí que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que estos decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjuí irreparable a drets i interessos legítims.

A Alacant, a 3 de juliol de 2024.

La rectora,

P.D. de firma, el director de Relacions i Projectes Institucionals

(Resolució de 4 de gener de 2021)

Juan Llopis Taverner

Annex I

Títol de la proposta:

Breu descripció de la idea proposada:

Objectiu de la idea proposada:

Desenvolupament i justificació de la idea proposada:

Enumeració del material complementari que acompanya la proposta:





[Carretera Sant Vicent del Raspeig s/n  
03990 Sant Vicent del Raspeig - Alacant  
 Tel. 45 097 2602 - Fax 47 186 8856](https://www.google.es/maps/@13.749687,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12716&trk=tyah&trkInfo=tarId%0G0179118564654%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)